Folketing
2009-11-26

Vi går ind for dialog, også med ngo'erne og andre grupper, som ønsker at demonstrere og arrangere møder og andet i forbindelse med COP15. Det er jo også møder og dialog, som politiet har og har haft længe. Politiet er også tilfredse med den dialog og har erfaring for at komme langt med det. Det er vi glade for, og det støtter vi op om. Politiet siger også, at man så også har en fornemmelse af, at der er nogle, man ikke har helt så let ved at være i dialog med som tidligere. Jeg hører også, at man siger, at der er nogle, der ikke er helt så åbne, som en god dialog ligesom forudsætter. Det må vi ligesom have med i betragtningen, og derfor er det jo så godt, at vi giver vores myndigheder det her værktøj, som de kan benytte sig af, hvis der er nogen, der har mindre fredelige hensigter end det, de giver udtryk for. Og hvis ikke de har trang til at udfordre lovgivningen, ja, så bliver der jo ikke brug for den. Må jeg så lige ... Nej, det må jeg så ikke, for nu er lampen rød. Undskyld.